Direcció del projecte: ATM, Autoritat del Transport Metropolità
Període: gener 2013 – desembre 2013
Plantejar la transposició dels serveis regionals de Rodalies de Catalunya corresponents a la R16 a la demarcació de Tarragona, en el termini (2015-2016), per a l'entrada en servei de la variant ferroviària del corredor mediterrani entre Vandellòs i Tarragona.
El projecte identifica si es garanteixen les relacions existents amb la nova infraestructura i els seus enllaços, detecta i proposa la resolució d'alguna mancança i planteja els ajustos que s'hagin de fer en els serveis futurs.
També analitza els ajustos en tots els serveis relacionats amb la mobilitat que es produeixen com a conseqüència de l'entrada en servei de la nova infraestructura amb ample ibèric connectant-la a la línia d'alta velocitat Madrid-Barcelona mitjançant un intercanviador d'ample a les proximitats de l'estació central de Tarragona.
A banda d'altres decisions, l'escenari a curt termini quedarà definit en el termes següents:
La imatge següent recull la disposició futura de la infraestructura de la xarxa ferroviària en el tram Tarragona-Vandellòs.
Amb aquesta anàlisi i la situació actual d'oferta i demanda, es fa la proposta de serveis següent:
Serveis regionals de les Terres de l'Ebre enllaçant amb la línia d'alta velocitat cap a Barcelona (R16a)
Implantació de circulacions de trens des de i cap a les Terres de l'Ebre amb Barcelona mitjançant la connexió de la variant del corredor mediterrani amb la línia d'alta velocitat Madrid-Barcelona.
El temps de recorregut entre Tortosa i Barcelona podrà establir-se en prop d'1.30 hores; una reducció del temps de viatge d'un 30% que permetrà ajustar els horaris en funció de les hores més interessants d'arribada a la destinació en un i altre sentit.
Serveis regionals de les Terres de l'Ebre fins a la ciutat de Tarragona (R16b)
Implantació de circulacions de trens des de i cap a les Terres de l'Ebre amb la ciutat de Tarragona mitjançant la connexió de la variant del corredor mediterrani ambla línia Tarragona-Reusequipada en un tram amb ample mixt mitjançant tercer fil.
Per implantar aquests serveis, és imprescindible modificar la solució prevista per Adif per a la implantació de l'ample UIC a l'estació de Tarragona.
Aquests serveis podrien diferenciar-se en horari i en algunes parades dels de la relació directa amb Barcelona per la via d'alta velocitat, de manera que es produeixi una determinada complementarietat entre serveis.
En aquesta estació està previst que hi hagi vies passants amb ample mixt, destinades als trens de mercaderies, però la seva disposició a la platja de vies de l'estació no permet l'operativa amb trens de viatgers.
Caldrà doncs, adequar-la com a capçalera de línia de trens regionals de viatgers amb ample UIC vers el sud per continuar garantint les relacions amb les Terres de l'Ebre.
Se rveis regionals de Barcelona fins a Tarragona i Port Aventura (R17)
Cal pensar que l'horari d'aquestes expedicions podrà ser força similar a l'actual, atès que no hi hauria variacions significatives en la durada del trajecte.
És imprescindible l'adaptació de l'estació de Tarragona com a terminal dels serveis de viatgers provinents dels destinats al sud en ample UIC.
Malgrat que d'entrada es plantegi que els serveis amb ample UIC entre Tortosa i Tarragona tinguin aquesta estació com a terminal en el seu extrem nord, seria convenient incorporar en el projecte la consideració que en el futur es puguin fer circulacions de trens de viatgers entre Tarragona i Sant Vicenç de Calders amb ample UIC, de manera que aquesta última estació s'adeqüi igualment com a futura terminal en l'extrem nord de serveis del tipus Tortosa - Sant Vicenç de Calders, amb l'habilitació de dues vies d'apartat en ample UIC.
La previsió per al ramal Tarragona - Salou - Port Aventura és que sigui d'ample mixt fins a la factoria d'Ercros i, en endavant, d'ample ibèric fins a l'estació en cul de sac.
Seria convenient acabar de dotar tot el ramal d'ample mixt, de manera que en el futur es poguessin fer serveis fins a Port Aventura en ample UIC si fos convenient.
Convindria que la instal·lació del tercer fil entre Vila-seca i Castellbisbal comencés per l'extrem del Camp de Tarragona, per garantir que la relació entre les Terres de l'Ebre i Tarragona serà factible a l'entrada en servei de la variant del corredor mediterrani.